**LĒMUMS**

Liepājā

|  |  |
| --- | --- |
| 2023. gada 16. novembrī | Nr.387/12  (prot. Nr.12, 7.§) |

Par grozījumiem 2023. gada 23. marta

lēmumā Nr.70/3 “Par projektu “Dabas

aizsardzības plāna izstrāde dabas

liegumam “Liepājas ezers””

Lai nodrošinātu dabas lieguma “Liepājas ezers” dabas aizsardzības plāna izstrādi šā gada 13. aprīlī, tika sagatavots un iesniegts projekta pieteikums “Dabas aizsardzības plāna izstrāde dabas liegumam “Liepājas ezers”” (turpmāk arī – projekts) finansējuma saņemšanai no Latvijas vides aizsardzības fonda rīkotajā projektu konkursā “Īpaši aizsargājamo dabas teritoriju aizsardzības un apsaimniekošanas pasākumu plānošana dabas daudzveidības saglabāšanai”.

Projekta pieteikums tika apstiprināts un 2023. gada 18. jūlijā tika noslēgts līgums ar Valsts reģionālās attīstības aģentūru par projekta (Nr.1-08/45/2023) finansēšanas un izpildes kārtību, nosakot, ka Liepājas pilsētas pašvaldības iestādei “Liepājas pilsētas pašvaldības administrācija” (turpmāk – Liepājas valstspilsētas pašvaldība) no budžeta apakšprogrammas “Vides aizsardzības projekti” dotācijām paredzētajiem līdzekļiem projekta īstenošanai tiek piešķirts finansējums 67% apmērā no projekta attiecināmajām izmaksām, bet ne vairāk kā 65 000,00 EUR (sešdesmit pieci tūkstoši *euro* 00 centi).

Iepirkuma “Dabas aizsardzības plāna izstrāde dabas liegumam “Liepājas ezers”” LVP 2023/7 rezultātā 2023. gada 31. jūlijā Liepājas valstspilsētas pašvaldība noslēdza līgumu ar Daugavpils Universitāti (reģistrācijas Nr.90000065985) par dabas aizsardzības plāna izstrādi dabas liegumam “Liepājas ezers”. Līguma summa 77703,78 EUR (septiņdesmit septiņi tūkstoši septiņi simti trīs *euro* 78 centi), kurā iekļautas visas izmaksas, kas saistītas ar līguma izpildi.

Ņemot vērā, ka lielākā daļa dabas lieguma “Liepājas ezers” teritorijas atrodas Dienvidkurzemes novada pašvaldības administratīvajā teritorijā, Liepājas valstspilsētas pašvaldība 2023. gada 3. augustā vērsās Dienvidkurzemes novada pašvaldībā (vēstule Nr.1616/2.19.1.) ar lūgumu segt daļu no izmaksām par dabas aizsardzības plāna izstrādi dabas liegumam “Liepājas ezers”.

Pamatojoties uz Pašvaldību likuma 4. panta pirmās daļas 20. punktu, 10. panta pirmās daļas pirmo teikumu, likuma “Par īpaši aizsargājamām dabas teritorijām” 18. pantu, Ministru kabineta 2007. gada 9. oktobra noteikumiem Nr.686 “Noteikumi par īpaši aizsargājamās dabas teritorijas dabas aizsardzības plāna saturu un izstrādes kārtību”, Liepājas valstspilsētas un Dienvidkurzemes novada attīstības programmas 2022.-2027. gadam Rīcības virziena RV 1 “Dzīves vide un daba” uzdevuma U 4.2 “Stiprināt un attīstīt starp institucionālu sadarbību, mērķtiecīgi pilnveidojot pašvaldības infrastruktūru, cilvēkresursu prasmes un motivāciju” plānoto darbību D\_4.2.18 “Plānošanas dokumentu un pētījumu izstrāde un ar to saistītas aktivitātes”, ievērojot Dienvidkurzemes novada pašvaldības 2023. gada 4. septembra vēstuli Nr.DKN/2023/4.10/2364-N par līdzfinansējumu 9800 EUR (deviņi tūkstoši astoņi simti *euro* 00 centi) dabas aizsardzības plāna izstrādei dabas liegumam “Liepājas ezers” un izskatot Liepājas valstspilsētas pašvaldības domes pastāvīgās Finanšu komitejas 2023. gada 9. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

Izdarīt Liepājas valstspilsētas pašvaldības domes 2023. gada 23. marta lēmumā Nr.70/3 “Par projektu “Dabas aizsardzības plāna izstrāde dabas liegumam “Liepājas ezers”” šādus grozījumus:

1. Izteikt lēmuma 2., 3. un 4. punktu šādā redakcijā:

“2. Apstiprināt Projekta kopējās attiecināmās izmaksas 77 703,78 EUR (septiņdesmit septiņi tūkstoši septiņi simti trīs *euro* 78 centi), no kurām:

2.1. LVAF finansējums – 52 061,53 EUR (piecdesmit divi tūkstoši sešdesmit viens *euro* 53 centi);

2.2. pašvaldību finansējums – 25 642,25 EUR (divdesmit pieci tūkstoši seši simti četrdesmit divi *euro* 25 centi), no kura:

2.2.1. Liepājas valstspilsētas pašvaldības finansējums – 15 962,25 EUR (piecpadsmit tūkstoši deviņi simti sešdesmit divi *euro* 25 centi);

2.2.2. Dienvidkurzemes novada pašvaldības finansējums – 9680,00 EUR (deviņi tūkstoši seši simti astoņdesmit *euro* 00 centi).

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 15 962,25 EUR (piecpadsmit tūkstoši deviņi simti sešdesmit divi *euro* 25 centi) apmērā, sadalījumā pa gadiem:

3.1. 2023. gadā – 10 000,00 EUR (desmit tūkstoši *euro* 00 centi);

3.2. 2025. gadā – 5962,25 EUR (pieci tūkstoši deviņi simti sešdesmit divi *euro*  25 centi).

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 2025. gadā 39 061,53 EUR (trīsdesmit deviņi tūkstoši sešdesmit viens *euro* un 53 centi) apmērā.”

2. Izteikt lēmuma 7. punktu šādā redakcijā:

“7. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, t.sk. Projekta pieteikumu, līgumu ar Latvijas vides aizsardzības fondu, Projekta un tā izpildi pamatojošos dokumentus, atskaites, līgumu ar Dienvidkurzemes novada pašvaldību.”

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Vides, veselības un sabiedrības līdzdalības daļai, Attīstības pārvaldei, Finanšu pārvaldei, Juridiskajai daļai | |